Vjazma-Dvojevka

Vjazma-Dvojevkan lentokenttä () ja lentotukikohta, toiselta nimeltään Vjazman lentokenttä (), on Venäjän Smolenskin alueella, noin yhdeksän kilometriä Vjazman kaupungin keskustasta kaakkoon sijaitseva lentokenttäalue. Kentällä on pienimuotoista siviililentotoimintaa, minkä lisäksi sinne on sijoitettu rykmentin suuruinen taistelu- ja kuljetushelikoptereiden joukko-osasto.

Vjazma-Dvojevkan tukikohdassa toimii yksi Venäjän asevoimien maavoimien itsenäisistä helikopterirykmenteistä. Rykmenttiin kuuluu kaksi lentuetta taisteluhelikoptereita (Kamov Ka-52 ja Mil Mi-24P) ja yksi maahanlaskujoukkojen lentue keskiraskaita kuljetuskoptereita (Mil Mi-8MTV-5-1) sekä Mil Mi-8MTPR-1-kopterilla varustettu elektronisen sodankäynnin yksikkö.

Lähteet

Aiheesta muualla
Aerodrom Vjazma (VyazmaNews)   (vyazmanews.net)

Luokka:Smolenskin alue
Luokka:Venäjän lentoasemat
Luokka:Venäjän ilmavoimien lentokentät‎